Zvraštená tvár, zatvorené oči, pootvorené ústa… Takto nejako sa mnohí tvárime v okamihu, keď nám telo zachváti slastný kŕč orgazmu. No hoci popis môže sedieť naozaj na väčšinu z nás, mimika pri vyvrcholení je veľmi špecifickou záležitosťou a pokojne by sa dala prirovnať k odtlačku prsta.
Výraz tváre pri orgazme patrí k intímnym záležitostiam a vychutnať si ju spravidla môže len vaša polovička. Že v TOM okamihu človek nevyzerá veľmi fotogenicky, nie je žiadnym tajomstvom. Počas orgazmu totiž telo prechádza obrovskou búrkou, v jedinom momente sa vzrušenie mení na rozkoš sprevádzanú tisíckami emócií a sústrediť sa vtedy na výraz svojej tváre je naozaj nemožné.
Tvorcovia z YoTube kanálu WatchCut Video sa rozhodli ukázať, aké pri vyvrcholení strúhame grimasy. Oslovili ženy a mužov rôzneho veku s požiadavkou, aby pred kamerou predviedli svoj výraz pri orgazme. Výsledkom je tak stovka fingovaných vyvrcholení v priebehu necelých dvoch minút, ktorá určite stojí za pozretie. Nájdete si medzi grimasami aj tú svoju?
Zdroj: YouTube